Ганна Гродская дае інтэрв'ю ў Сойме
Анджэй Разэнэк, Ганна Гродская i Роберт Бядронь у часе акцыі падтрынкі для гамасексуальных дзяцей у Расіі
**Ганна Гродская** (па-польску: *Anna Grodzka*, нар. 16 сакавіка 1954 ў Отвацку) — польская грамадская дзеячка, прадпрымальніца і палітык, адна з заснавальніц Фонду Транс-Фузія, дэпутат Сойму Рэспублікі Польшча 7 склікання.

Біяграфія
---------

### Асабістае жыццё

Ганна Гродская з'яўляецца транссексуалам. Ад нараджэння яе пол быў мужчынскім, яна мела імя Кшыштаф Богдан і прозвішча Бэнгоўскі. У 2007 годзе яна даведалася, што яе ўсынавілі Юзаф і Казімера. Судова вырашаць пытанне палавой прыналежнасці і фізічна змяніць пол яна вырашыла толькі пасля таго, як яе сын ад ранейшага шлюбу з жанчынай (скончанага разводам) быў ужо дарослы. Аперацыю па змене полу яна зрабіла ў клініцы ў Бангкоку. Працэсу змены полу (фармальна завершанаму ў 2010 годзе) быў прысвечаны дакументальны фільм «Транс-акцыя», зняты ў 2010 годзе тэлевізійнай кампаніяй HBO.

### Прафесійная і палітычная дзейнасць

Ганна Гродская скончыла навучанне па спецыяльнасці клінічная псіхалогія ў Варшаўскім універсітэце. У пэрыяд ПНР яна была членам Асацыяцыі Польскіх Студэнтаў (АПС) і Польскай аб'яднанай партыі рабочых (між іншым у партыйнай арганізацыі ва ўніверсітэце). Працавала палітычным інструктарам у АПС. У 1986 стала дырэктарам прадпрыемства Alma Press. Потым яна займалася ўласным бізнесам, шмат гадоў працавала ў выдавецкай, рэкламнай і паліграфічнай галінах. Займалася вытворчасцю фільмаў для Польскага тэлебачання. У 2003—2006 гадах была членам дырэкцыі «Радыё для цябе». Дзейнічала ў партыі Сацыял-дэмакратыя Рэспублікі Польшча, а пазней, да верасня 2011 года, уваходзіла ў склад Саюза дэмакратычных левых у Варшаве. Уваходзіла таксама ў склад Таварыства «Ардынацкая». У 2008 годзе яна ўдзельнічала ў стварэнні Фонду Транс-Фузія. Гэтая арганізацыя, у якой яна з лістапада 2011 года выконвала абавязкі старшыні, мае на мэце распаўсюджванне ведаў наконт трансгендэрызму, а таксама дзейнасць, накіраваную на падтрымку транссексуалаў і трансвестытаў. Да канца 2011 года Анна Гродская была таксама намесніцай старшыні Камісіі грамадскага дыялогу па справах роўных адносінаў пры Прэзідэнце Сталічнага горада Варшава.

У 2011 годзе Ганна Гродская кандыдавала ў выварах у Сойм. На выбарчым спісе Руху Палікота у Кракоўскай акрузе заняла першае месца (у наступстве старту ад гэтай партыі была выдалена з СДЛ у верасні 2011). У галасаванні 9 кастрычніка атрымаласа 19 451 галасоў і стала дэпутатам. Такім чынам стала першай у Польшчы і першай у Еўропе асобай, якая адкрыта кажа пра свой транссексуалізм, якая была абранай у дзяржаўны парлямент. У Сойме 7. склікання стала намесніцай старшыні дэпутацкага клюба Руху Палікота, а таксама намесніцай старшыні Камісыі культуры і сродкаў масовай інфармацыі, член парламенцкай Камісыі спваведлівасці і праваў чалавека, а таксама намесніцай старшыні Парляменцкай групы жанчын. У лютым увайшла ў склад партыі Рух Палікота, пасля змены назвы у кастрычніку 2013 — партыі Твой рух.

Зноскі
------

1. 1 2   Архівавана 19 лютага 2014.
2. 1 2   Архівавана 22 снежня 2017.
3. 1 2   Архівавана 2 красавіка 2013.
4. ↑
5. ↑
6. ↑
7. ↑
8. ↑
9. ↑
10. ↑
11. ↑   Архівавана 22 снежня 2017.
12. ↑